पाएं अपने शहर की ताज़ा ख़बरें और फ्री ई-पेपरडाउनलोड करें
बालिग होने पर भी निगम कर्मी की बेटी को बैंक अकाउंट ऑपरेट करने की इजाजत न देना पंजाब नेशनल बैंक को महंगा पड़ा। बैंक ने इसे हैरेसमेंट मानते हुए PNB को 5 हजार का हर्जाना ठोक दिया। इसके अलावा बैंक को तुरंत लड़की को अपना बैंक अकाउंट आपरेट करने की इजाजत देने को कहा।
माता-पिता की मौत के वक्त थी नाबालिग, इसलिए गार्जियन कर रहे थे ऑपरेट
सोढ़ल रोड स्थित शिव नगर की महक ने बताया कि उनका पंजाब नेशनल बैंक (PNB) की ओल्ड रेलवे रोड में अकाउंट है। इस दौरान पहले उसकी मां व फिर पिता की मौत हो गई। उसके पिता निगम में सीवरमैन के तौर पर काम कर रहे थे। माता-पिता की मौत के बाद वही इकलौती कानूनी वारिस रह गई। उसके पिता की पेंशन भी इसी बैंक अकाउंट में आती है। माता-पिता की मौत के वक्त वह नाबालिग थी। इसलिए कोर्ट के आदेश से अकाउंट को ऑपरेट करने के लिए उसके चाचा को गार्जियन नियुक्त कर दिया गया।
बालिग हुई तो बैंक को आवेदन किया लेकिन वो नहीं माने
इसके बाद जब वह बालिग हो गई तो उसने बैंक को आवेदन दिया कि अब वह अकाउंट को ऑपरेट कर सकती है। इसकी इजाजत दी जाए। उसने लीगल नोटिस भी भेजा लेकिन बैंक न इसकी इजाजत नहीं दी। फोरम के नोटिस पर PNB ने सभी आरोप नकार दिए।इसके बाद जिला कंज्यूमर फोरम के प्रेजिडेंट कुलजीत सिंह व मेंबर ज्योत्सना ने हाईकोर्ट के एक फैसले का उदाहरण देते हुए PNB को आदेश दिए कि महक को उनका बैंक अकाउंट ऑपरेट करने की इजाजत दी जाए। इसके अलावा उनकी हैरेसमेंट के बदले बैंक हर्जाना भी देने को कहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn